**ДОГОВОР**

**№ ...........................................**

Днес, .................... 2018 г., в гр.Козлодуй, между:

**„АЕЦ Козлодуй” ЕАД**,

със седалище и адрес на управление: България, обл. Враца, общ. Козлодуй, гр. Козлодуй 3320, вписано в търговския регистър към Агенция по вписванията с ЕИК 106513772, представлявано от Иван Тодоров Андреев, в качеството на Изпълнителен директор, наричано за краткост **ВЪЗЛОЖИТЕЛ**, от една страна,

и

**......................................................**,

със седалище и адрес на управление: ........................................., с ЕИК ..............................., представлявано от ..............................................................................., в качеството на ............................................. наричано за краткост **ИЗПЪЛНИТЕЛ**, от друга страна,

на основание чл.112 от Закона за обществените поръчки и Решение за определяне на изпълнител №АД-............../................. 2018г. на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет: **„Реконструкция на проточна част на ЦВН на турбина К-1000-60/1500-2 на 5 ЕБ, в заводски условия при използване на резервен ротор високо налягане (зак.№112021), с цел повишаване мощността на РУ на 104% и продължаване срока на експлоатация”,** се сключи този договор за следното:

**ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предостави, срещу възнаграждение и при условията на този Договор, следните услуги: **„Реконструкция на проточна част на ЦВН на турбина К-1000-60/1500-2 на 5 ЕБ, в заводски условия при използване на резервен ротор високо налягане (зак.№112021), с цел повишаване мощността на РУ на 104% и продължаване срока на експлоатация”**, наричани за краткост **„Услугите“.**

(2) Дейността по Чл.1 (1) включва следните етапи:

* транспорт на резервният ротор високо налягане (РВН) зак.№ 112021 от площадката на АЕЦ “Козлодуй “ до завод-производител;
* демонтаж на старите лопатки, оценка на техническото състояние и отстраняване на констатирани несъответствия по вала;
* изработка и подмяна на работни лопатки ст.№№1 ÷ 7 на РВН в заводски условия;
* балансиране на облопатения ротор;
* изработване на соплови апарат, “разсекател“ и диафрагми ст.№№2÷7, два “потока“ (при необходимост и обойми крайни уплътнения и обойми на диафрагмите);
* транспортиране (доставка) на реконструирания РВН и изработените възли на проточната част на ЦВН на площадката на “АЕЦ Козлодуй“ и елементи на демонтираните лопатки.
* разработване на документация, необходима за извършване на реконструкцията и доработка по място в “АЕЦ Козлодуй “
* осигуряване на услуги по време на реконструкцията, пуска на турбината и извършването на изпитания.
* представяне на Методика (Ръководство), съдържаща изисквания към вида и обема на изпитанията на турбината К-1000-60/1500-2 на 5 ЕБ след извършената реконструкция на ЦВН. Изпитанията трябва да докажат изпълнение на изискванията на настоящото ТЗ, повишаване на електрическата мощност и к.п.д. на турбината, осигуряване на достатъчен регулировъчен диапазон на регулиращи клапани, при работа на максимална мощност.
* връщане на демонтираните работни лопатки и комплектуващи изделия след извършване на реконструкцията с оформяне на необходимите за това документи.

**Чл. 2.** **ИЗПЪЛНИТЕЛЯТ** се задължава да предостави Услугите в съответствие с Приложение № 1 - Техническо задание № 2018.35.ТО.SA.ТЗ.1548, Приложение № 2 – Работна програма и Концепция, Приложение № 3 – Срок и календарен график, Приложение № 4 – Спецификация на оборудването, Приложение № 5 - Предлагана цена, представляващи неразделна част към този Договор.

**Чл. 3.** В срок до 3 дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ** *(ако има такива)*. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 дни от настъпване на съответното обстоятелство.

**Чл. 4.** Местонахождение на оборудването, посочено в чл.1 на Договора - Република България, гр.Козлодуй, „АЕЦ Козлодуй” ЕАД, наричано по-долу „Обект”. Място на оказване на услугите – ПАО „Турбоатом” , гр. Харков, Украйна и Република България, гр. Козлодуй, „АЕЦ Козлодуй” ЕАД. За оказване на услугите по Договора, **ИЗПЪЛНИТЕЛЯТ** се задължава да осигури присъствието на представител (представители) на завода-производител в “АЕЦ Козлодуй“ през цялото време на монтаж и изпитанията. Времетраенето на присъствието му е по време на реконструкцията на ЦВН и въвеждане в експлоатация на турбината ще се уточнява при договарянето на доставката. Възложителят се задължава да уведоми Изпълнителя най-малко един месец предварително за датата и времетраенето на присъствието на шеф-монтажника в АЕЦ “Козлодуй“. Представителят на завода-производител трябва да има пълномощия за вземане на решения на място при монтажа на оборудването, за съгласуване на констативни протоколи, актове за извършена работа, както и писмените инструкции от името на завода-производител.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 5.** Срокът за изпълнение на дейностите е ......................... календарни дни, съгласно Приложение № 4 – Срок и календарен график, считано от датата на уведомяване на **ИЗПЪЛНИТЕЛЯ** за утвърден протокол за проверка на документите от Дирекция “Б и К”.

**Чл. 6. (1)** Сроковете за изпълнение на отделните етапи са съгласно Приложение № 4 – Срок и календарен график, както следва:

(2) Срок за транспорт на резервният ротор високо налягане (РВН) зак.№ 112021 от площадката на АЕЦ “Козлодуй “ до завода-производител, демонтаж на старите лопатки, оценка на техническото състояние и отстраняване на констатирани несъответствия по вала, изработка и подмяна на работни лопатки ст.№№1 ÷ 7 на РВН в заводски условия, балансиране на облопатения ротор и изработване на соплови апарат, “разсекател“, диафрагми ст.№№2÷7, два “потока“ (при необходимост и обойми крайни уплътнения и обойми на диафрагмите) е ......................... календарни дни, считано от ......

**(3)** Срок за изготвяне и представяне на пълен комплект документация за доставяното оборудване и осигуряване дейностите по монтажа на оборудването в “АЕЦ Козлодуй“, отчитайки изискванията на т.2.1.1., в това число и разчети съгласно т.2.1.2. от Техническо задание № 2018.35.ТО.SA.ТЗ.1548 е ..........................календарни дни, считано от датата на уведомяване на **ИЗПЪЛНИТЕЛЯ** за утвърден протокол за проверка на документите от Дирекция “Б и К”.

(4) Срокът за представяне на Методика (Ръководство), съдържаща изисквания към вида и обема на изпитанията на турбината К-1000-60/1500-2 на 5 ЕБ след извършената реконструкция на ЦВН е 2 (два) месеца, считано от датата на сключване на договора.

**(5)** Срокът за доставка на оборудванетое .....................календарни дни, съгласно Приложение № 4 – Срок и календарен график, считано от считано от датата на приемането на изготвената конструкторска документация на експертен технически съвет на (ЕТС) на Възложителя.

Чл. 7. Мястото за изпълнение на услугите по Договора е ПАО „Турбоатом” , гр. Харков, Украйна и площадката на „АЕЦ Козлодуй” ЕАД, България. Транспортирането на оборудването до/от завода производител от/до “АЕЦ Козлодуй“ ЕАД се извършва от Изпълнителя.

**ЦЕНА, РЕД И СРОКОВЕ ЗА ПЛАЩАНЕ**

**Чл. 8.** **(1)** За предоставяне на Услугите, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща цена на настоящия договор в размер на ............лв./евро / ........словом....... / без ДДС, в това число:

- Цена за разработване на документация, необходима за извършване на реконструкцията и доработка по място в “АЕЦ Козлодуй“ в размер на ......................................................лв./евро /............................ словом..................................... / без ДДС.

- Цена за разработване на Методика (Ръководство), съдържаща изисквания към вида и обема на изпитанията на турбината К-1000-60/1500-2 на 5 ЕБ след извършената реконструкция на ЦВН в размер на ......................................................лв./евро /............................ словом..................................... / без ДДС.

- Цена за оборудването в размер на ...................................лв./евро /.............. словом......................................... / без ДДС при условие на доставка DDP/DAP АЕЦ Козлодуй, съгласно INCOTERMS 2010.

- Цена за присъствие на представители на завода-производител по време на монтажа на реконструираното оборудване в размер на ......................................................лв./евро /............................ словом..................................... / без ДДС.

- Цена за присъствие на представители на завода-производител по време на реконструкцията, пуска на турбината и извършване на изпитанията за доказване на характеристиките на реконструирания ЦВН в размер на ......................................................лв./евро /............................ словом..................................... / без ДДС.

**(2)** В Цената по ал. 1 са включени всички разходи на **ИЗПЪЛНИТЕЛЯ** за изпълнение на Услугите, включително и разходите за транспотиране на оборудването от/до „АЕЦ Козлодуй” ЕАД до/от ПАО „Турбоатом” , гр. Харков, Украйна, разходите за персонала, който ще изпълнява поръчката, и/или на членовете на ръководния състав, които ще отговарят за изпълнението (и за неговите подизпълнители, ако е приложимо), като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**, освен указаните в настоящия договор.

**(3)** Цената е окончателна и валидна до пълното изпълнение на договора Единичните цени, свързани с изпълнението на Услугите, посочени в Ценовото предложение на **ИЗПЪЛНИТЕЛЯ**, са фиксирани за времето на изпълнение на Договора и не подлежат на промяна.

**Чл. 9 ВЪЗЛОЖИТЕЛЯТ** плаща на **ИЗПЪЛНИТЕЛЯ** Цената по този Договор, както следва:

- 20% от стойността на договора авансово плащане, в срок до 10 /десет/ календарни дни от датата на представена от **ИЗПЪЛНИТЕЛЯ** фактура за авансовото плащане и на неотменима, безусловно платима банкова гаранция, издадена в полза на **ВЪЗЛОЖИТЕЛЯ**, валидна до 30 календарни дни след ..........

- Плащане в размер на 65% /шестдесет и пет процента/ от стойността на съответния етап чрез банков превод в рамките на 30 /тридесет/ календарни дни след представяне на пълен комплект документация, необходима за извършване на реконструкцията и доработка по място в “АЕЦ Козлодуй“ по т. 2.1. от Техническото задание и приемането й на Технически съвет на **ВЪЗЛОЖИТЕЛЯ**, срещу представена оригинална фактура за стойността на документацията и протокол от Техническия съвет на **ВЪЗЛОЖИТЕЛЯ** за приемане без забележки.

- Плащане в размер на 65% /шестдесет и пет процента/ от стойността на съответния етап чрез банков превод в рамките на 30 /тридесет/ календарни дни след представяне разработена Методика (Ръководство), съдържаща изисквания към вида и обема на изпитанията на турбината К-1000-60/1500-2 на 5 ЕБ след извършената реконструкция на ЦВН, приемането й на Технически съвет на **ВЪЗЛОЖИТЕЛЯ**, срещу представена оригинална фактура за стойността на разработената методика и протокол от Техническия съвет на **ВЪЗЛОЖИТЕЛЯ** за приемане без забележки.

**-** Плащане в размер на 65% / шестдесет и пет процента / от стойността на съответния етап, чрез банков превод в рамките на 30 /тридесет/ календарни дни, след приемане на доставката на изработеното оборудване, срещу представяне оригинална фактура, приемно-предавателен протокол, протокол за извършен общ входящ контрол без забележки.

**-** Плащане в размер на 65% / шестдесет и пет процента / от стойността на съответния етап, чрез банков превод в срок до 30 (тридесет) дни от въвеждане в експлоатация и присъствието на представители на завода – производител по време на монтажа, наладката и въвеждането в експлоатация, срещу представени оригинална фактура и протокол за извършената услуга.

- Плащане в размер на 65% / шестдесет и пет процента / от стойността на съответния етап, чрез банков превод в срок до 30 (тридесет) дни от извършване на изпитанията и присъствието на представители на завода – производител по време на извършване на изпитанията за доказване на характеристиките на реконструкция ЦВН, срещу представени оригинална фактура и протокол за извършената услуга.

- Окончателно плащане в размер на 15% /петнадесет процента/ от стойността на договора ще се извърши в рамките на 30 /тридесет/ календарни дни след приемане от страна на Възложителя на отчета от проведените изпитания и при доказано съответствие на доставеното оборудване с изискванията на т. 6.2.2.Техническото задание.

**Чл. 10 (1)** Всяко плащане по този Договор се извършва в срок до 30 (*тридесет*) календарни дни след получаването на фактура на **ИЗПЪЛНИТЕЛЯ**.

**(2)** Всички плащания по този Договор се извършват в лева/евро чрез банков превод по следната банкова сметка на **ИЗПЪЛНИТЕЛЯ**:

Банка: […………………………….]

BIC: […………………………….]

IBAN: […………………………….].

**(3)** Изпълнителят е длъжен да уведомява писмено Възложителя за всички последващи промени по ал. 1 в срок от 7 (седем) календарни дни, считано от момента на промяната. В случай че **ИЗПЪЛНИТЕЛЯТ** не уведоми Възложителя в този срок, счита се, че плащанията са надлежно извършени.

**(4)** Всички мита и такси на територията на **ИЗПЪЛНИТЕЛЯ,** са за сметка на **ИЗПЪЛНИТЕЛЯ**. Всички мита и такси на територията на **ВЪЗЛОЖИТЕЛЯ**, са за сметка на **ВЪЗЛОЖИТЕЛЯ**. Всички банкови разходи по заплащане на комисионните услуги на обслужващата банка на **ИЗПЪЛНИТЕЛЯ** на територията на **ИЗПЪЛНИТЕЛЯ**, са за сметка на **ИЗПЪЛНИТЕЛЯ**. Всички банкови разходи по заплащане на комисионните услуги на обслужващата банка на **ВЪЗЛОЖИТЕЛЯ** на територията на **ВЪЗЛОЖИТЕЛЯ**, са за сметка на **ВЪЗЛОЖИТЕЛЯ**. Всички разходи по заплащане на комисионните услуги на кореспондентска/и банка/и, са за сметка на **ИЗПЪЛНИТЕЛЯ**.

(5) При промяна в митническото законодателство по повод преференции при обмен на стоки с държави извън Европейския съюз, **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** приложимия към съответната законова промяна документ за ползване на митнически преференции.

**ПРАВА И ЗАДЪЛЖЕНИЯ НА СТРАНИТЕ**

**Чл. 11.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл. 12. ИЗПЪЛНИТЕЛЯТ има право:**

1. да получи възнаграждение в размера, сроковете и при условията на този договор;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

3. да отзове своя командирован специалист обратно, както по собствено желание, така и по желание на **ВЪЗЛОЖИТЕЛЯ** и в случай на необходимост да го замени с друг специалист. Разходите по замяната са за сметка на **ИЗПЪЛНИТЕЛЯ** независимо по чия инициатива е извършено откомандироването.

**Чл. 13. ИЗПЪЛНИТЕЛЯТ се задължава:**

1. да предостави Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да представи на **ВЪЗЛОЖИТЕЛЯ** отчетите, съгласно изискването на Техническото задание и да извърши преработване и/или допълване в указания от **ВЪЗЛОЖИТЕЛЯ** срок, когато **ВЪЗЛОЖИТЕЛЯТ** е поискал това;

3. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работа, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

4. да изпълнява всички законосъобразни указания и изисквания на **ВЪЗЛОЖИТЕЛЯ**;

5. да пази поверителна Конфиденциалната информация, в съответствие с уговореното в този Договор;

6. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ,** освен в случаите и при условията, предвидени в ЗОП (*ако е приложимо*);

7. да участва във всички работни срещи и технически съвети, свързани с изпълнението на този Договор;

8. да не променя състава на персонала, който ще отговаря за изпълнението на Услугите, без предварително писмено съгласие от страна на **ВЪЗЛОЖИТЕЛЯ**

9. Изпълнителят трябва да осигури представители (шеф-монтажник ) на завода - производител по време на монтажа на реконструираното оборудване в “АЕЦ Козлодуй**“**, които да осъществяват контрол на дейностите по реконструкция на ЦВН и дават необходимите указания на изпълнителя на монтажните работи; съгласуват корекции и изменения в монтажната документация, ако такава необходимост възникне в процеса на реконструкция; съгласуват разработените от монтажната организация отчетни документи (констативни протоколи, актове за завършен монтаж, протоколи от измервания и изпитания и др.); извършват промени в конструкторската, експлоатационна и ремонтна документация.

10. Изпълнителят трябва да осигури свои представители по време на извършване на изпитанията за доказване на характеристиките на реконструирания ЦВН (проточната част на ЦВН), които да съгласуват програмите за извършване на изпитанията; присъстват на изпитанията; подписват актовете за резултатите от изпитанията. При планирането на необходимия брой представители на завода -производител за контрол на монтажните дейности да се има предвид, че работата по реконструкцията на проточната част на ЦВН на място в “АЕЦ Козлодуй“ ще се извършва при трисменен режим на работа.

11. Новодоставеното модернизираното оборудване трябва да е съвместимо със съществуващото оборудване и да не променя класификационния статус на турбината. Облопатеният ротор да осигурява посока на въртене по часовниковата стрелка, гледано от предния лагер. Материалите, от които е изработено оборудването, трябва да гарантират експлоатационен срок повече от 30 години при всички експлоатационни режими, да бъдат съобразени с водо-химичния режим на втори контур, да бъдат обосновани и съгласувани с Възложителя на етап изготвяне на конструкторска документация. Оборудването и елементите за доставка трябва да отговарят на изискванията за патентна чистота.

12. По време на производството да бъдат проведени входящ контрол и анализ на материалите, измерване и изпитания, съгласно нормативните и технологични документи на производителя и плана за контрол на качеството. За извършените по време на производството измервания и изпитания да бъдат изготвени съответните протоколи с получените резултати.

13. В срок до два месеца след сключване на договора Изпълнителят да представи Методика (Ръководство), съдържаща изисквания към вида и обема на изпитанията на турбината К-1000-60/1500-2 на 5 ЕБ **зак.№ 112021**  след извършената реконструкция на ЦВН. Изпитанията трябва да докажат изпълнение на изискванията на Tехническото задание на Възложителя, повишаване на електрическата мощност и к.п.д. на турбината, осигуряване на достатъчен регулировъчен диапазон на регулиращи клапани, при работа на максимална мощност. Методиката (ръководство) предварително се съгласува и се приема по установения ред от Експертен технически съвет на “АЕЦ Козлодуй“. Изпитанията на турбината да се извършват в рамките на Програма за функционални изпитания на оборудване при усвояване на 104% на Nном. на реакторната установка на 5 енергоблок. Изпитанията еднозначно да доказват, постигната от модернизацията зависимост на електрическата мощност на турбинната установка от температура на охлаждаща вода и топлинната мощност на реактора.

14. Изпълнителят трябва да представи на “АЕЦ Козлодуй“, не по късно от един месец преди доставката, следните документи, които да се приемат на ЕТС:

- Пълен комплект документация, включително разчетите, на цялото доставеното оборудване. Документацията, в която ще се нанасят измерените резултати, да има графи за 7 (седем) ремонта плюс монтажа.

- В сборните чертежи и спецификацията трябва да е указан материалът на всяко изделие, размери в “мм” и съответният допуск също в “мм”, необходим за монтажа и последващи ремонти;

- Специфични изисквания за проверка на размери, сглобки, металоконтрол и др., предвидени от производителя.

- Изисквания и ограничения към Програмата за изпитания на турбина К-1000-60/1500-2 **зак.№ 112021** с реконструирана проточна част ВН, които трябва да бъдат съгласувани с “АЕЦ Козлодуй“;

- Принципна топлинна схема на втори контур на турбина К-1000-60/1500-2 **зак.№ 112021**  с реконструирана проточна част ВН, при мощност на реакторната установка 100% и 104% с посочени налягания, температури, разходи, паросъдържание и енталпия.

- Графика на мощността на турбина К-1000-60/1500-2 с реконструирана проточна част ВН в зависимост от температурата на охлаждащата вода и вакуума в кондензаторите;

- Графика на изменение на оборотите на турбина К-1000-60/1500-2 с реконструирана проточна част на ЦВН при спиране на турбината със срив на вакуума и без срив на вакуума в кондензаторите;

- Графика на изменение на мощността на турбина К-1000-60/1500-2 с реконструирана проточна част на ЦВН при разтоварване с разхлаждане и без разхлаждане;

- Графика за пускане на турбина К-1000-60/1500-2 с реконструирана проточна част на ЦВН от различни топлинни състояния в зависимост от температурата на метала на ЦВН;

15. Конструктивната документация на реконструираната проточна част на ЦВН се изготвя на базата на проектните основи и изисквания към турбина К-1000-60/1500-2 и на Техническото задание на Възложителя. При производството на изделията, обект на доставката, следва да се спазват изискванията на нормативните, технологичните и конструктивните документи на производителя и плановете за контрол и изпитване при производството.

16. Не по-късно от 2 (два) месеца след сключване на договора, Изпълнителят да изготви План за контрол на качество (ПКК) с указани технологична последователност на операциите, точки на контрол от страна Изпълнителя и Възложителя (точки на спиране, точки на освидетелстване на качеството и точки на преглед на документи) и генерираните отчетни документи. ПКК подлежи на съгласуване от страна Възложителя за потвърждане обема на контрола и контролните точки в процеса на производство.

17. При достигане на точка за контрол, съгласно ПКК, Възложителят извършва планирания контрол на място в завода - производител, като инструментите за контрол се осигуряват от Изпълнителя. Работата по производството продължава след положителен резултат от контрола. Изпълнителят е длъжен да регистрира установените отклонения по време на производството и да предприеме адекватни мерки за установяване на съответствие с изискванията на Техническото задание на Възложителя.

18. ПКК, указани в 4.1.3. на Техническото задание на Възложителя, се представят на “АЕЦ Козлодуй” ЕАД за съгласуване не по-късно от 2 (два) месеца след подписване на договора.

19. Управлението на несъотвествията да се извършва съгласно изискванията на системата за управление на изпълнителя и следва да бъде описано в ПОК за договора. В случай, че несъответствие с Техническото задание на Възложителя не може да бъде отстранено за достигане на критериите указани в договора, Изпълнителят е длъжен да уведоми Възложителя за вземане на решение за разпореждане с несъответстващ продукт (преработване/приемане с отклонение) и съгласуване на коригиращите мерки.

20. Изпълнителят да изготви Програма за осигуряване на качеството (ПОК) за дейностите в обхвата на настоящето Техническо задание. ПОК се представя в Дирекция БиК не по-късно от 15 дни след сключване на договора, подлежи на съгласуване от отговорните длъжностни лица от ЕП-2 на “АЕЦ Козлодуй” ЕАД и е предпоставка за стартиране на дейностите по договора.

21. ПОК се изготвя на основание на техническото задание и договора, системата за управление на качеството на изпълнителя, нормативни документи и стандарти, които имат отношение към дейностите в обхвата на Техническото задание на Възложителя.

22. Изпълнителят да отчете в ПОК изискванията за управление на входните данни регламентирани в ДОД.ОК.ИК.1194/\*.

23. Входните данни, необходими за изпълнение на дейностите по техническото задание се предават на Изпълнителя във вида и формата, в която са налични в “АЕЦ Козлодуй“, по реда на “Инструкция по качеството. Предаване на входни данни на външни организации“, № ДОД.ОК.ИК.1194/\*. Входните данни, които документално не са налични, се осигуряват от Изпълнителя за негова сметка.

24. Материалите на доставените изделия трябва да съответстват на изискванията на съответните конструктивни документи и чертежи, като всяка промяна трябва да бъде обоснована с анализи (изчисления) и съгласувана с конструктора на оборудването.

25. Доставката на едрогабаритните детайли е до транспортният коридор на машинна зала 5-ти блок, на останалите - до складова база на площадката на “АЕЦ Козлодуй“.

26. Транспортирането на оборудването до/от завода производител от/до “АЕЦ Козлодуй“ ЕАД се извършва от Изпълнителя.

27. Елементите на доставката да са в опаковка, неразрушаваща се при транспортиране, позволяваща товаро-разтоварни дейности и извършване на входящ контрол. Преди опаковане, оборудването да се подложи на щателна консервация, обезпечаваща съхранението му за периода на транспорт и престой до мястото за въвеждането му в експлоатация. На всяка опаковка да е указан съответният поток (страна “Генератор“, страна “Регулация“), който е пакетиран в съответния сандък.

28. Елементите трябва да са надеждно защитени с консервационна смазка и да са обвити с подходяща опаковъчна хартия или друг опаковъчен материал. Елементите на ротора трябва да са надеждно защитени с консервационна смазка и да са опаковани в дървена опаковка или друг опаковъчен материал. Опаковката да позволява съхранение на доставката за срока на гаранцията на производителя.

29. Заводската опаковка да осигурява срок на съхранение на оборудването не по-малко от 24 месеца от датата на доставката при температура от -20°С до +50°С, без да е необходима преконсервация. За резервните части да бъде указан срока и условията за съхранение, марката на преконсервационното вещество и опаковка и срока на преконсервация.Изпълнителят да представи технология за консервация, с изисквания за околната среда при дългосрочно съхранение.

**30.** Изпълнителят да представи на “АЕЦ Козлодуй” при доставка следните документи:

- Инструкция за монтаж и ремонт на реконструираното и подменено оборудване.

- Обем за контрол на готовото изделие в завода производител и документ за резултати от този контрол;

- Протокол от динамичен баланс;

- Протокол от изпитание на разгон;

- Сертификати на използваните материали за изработка на детайлите от доставката;

- Протоколи от входящ контрол на материалите при производството;

- Протоколи от проведените изпитания и измерване по време на производството;

- ПКК с отчетен извършения контрол с приложени отчетните документи от контрола;

- Инструкция за съхранение, консервация, разконсервация и преконсервация;

- Други документи по преценка на доставчика, потвърждаващи качеството на изделията.

Документите да бъдат представени в 3 (три) екземпляра на български език и 1 (един) екземпляр на оригиналния език на хартиен носител, както и един екземпляр в електронна форма в оригиналния формат на изготвянето им и pdf файлове, създадени чрез използване на сканираща техника. Отчетните документи да бъдат предадени във формат PDF.

**31.** Изпълнителят е длъжен да осигури за своя сметка присъствие на свой компетентен персонал за входящия контрол, провеждан на площадката на “АЕЦ Козлодуй“ ЕАД.

**32.** Изделията се приемат след успешно проведен входящ контрол.

33. Изпълнителят се задължава да изпълни качествено възложената му работа в съответствие с Техническото задание на **ВЪЗЛОЖИТЕЛЯ** – Приложение № 1;

34. За стоките, предмет на настоящия договор, се установява гаранционен срок в рамките на ...................(не по-малко от 24) месеца от датата на пуск на турбината.

35. Ако в рамките на гаранционния срок се установят дефекти, **ИЗПЪЛНИТЕЛЯТ** ги отстранява със свои сили и за своя сметка. Отстраняването на дефектите трябва да се извърши в срок от ............ /........................... / дни от датата на писмената рекламация на **ВЪЗЛОЖИТЕЛЯ**.

36. Ако се установи, че дефектът не може да бъде отстранен, **ИЗПЪЛНИТЕЛЯТ** доставя нови стоки за своя сметка в срок от ... / ................................... / дни. Върху новодоставената стока се установява нов гаранционен срок, равен на този от чл.13,т.34.

37. Рекламации за появили се дефекти **ВЪЗЛОЖИТЕЛЯТ** може да направи не по-късно от 30 /тридесет/ дни от датата на изтичане на гаранционния срок по чл.13,т.34. Той е длъжен в този случай писмено да уведоми **ИЗПЪЛНИТЕЛЯ**. Причините за рекламацията се отразяват в констативен протокол, който се съставя след съвместен оглед и анализ на причините от представители на **ВЪЗЛОЖИТЕЛЯ** и **ИЗПЪЛНИТЕЛЯ,** както и всички изисквания на **ВЪЗЛОЖИТЕЛЯ**, след удовлетворяване на които рекламацията се счита за уредена.

38. По време на изпълнение на услугите по настоящия договор, **ИЗПЪЛНИТЕЛЯТ** носи отговорност за действията на своя специалист на площадката на „АЕЦ Козлодуй”. Ако с действията си **ИЗПЪЛНИТЕЛЯТ** нанесе щета на **ВЪЗЛОЖИТЕЛЯ**, то по инициатива на **ВЪЗЛОЖИТЕЛЯ** се сформира комисия с представители от двете страни. При необходимост към комисията могат да бъдат привлечени независими експерти. При доказване вината на **ИЗПЪЛНИТЕЛЯ** се изчислява размера на нанесената щета и същата се приспада от стойността на договора в полза на **ВЪЗЛОЖИТЕЛЯ;**

39.специалистът на **ИЗПЪЛНИТЕЛЯ** е длъжен да не нарушава правилата, свързани с техническата и ядрената безопасност и радиционната защита, с пропускателния режим или нарядната система, действащи на площадката на „АЕЦ Козлодуй” ЕАД;

40. за оформяне на документи за допуск на специалисти за работа на обекти с особена важност, към които се отнася и “АЕЦ Козлодуй” ЕАД да се представят за представителя и/или специалиста:

-медицинска справка за състоянието;

-копие от паспорт;

- удостоверения за съответстващата квалификация на представителя/специалиста и справка за стаж;

-други документи при необходимост;

41. дазаплати всички данъци и такси, както и други плащания, платими извън Република България;

42.След извършване на реконструкцията **ИЗПЪЛНИТЕЛЯ** се задължава да върне на **ВЪЗЛОЖИТЕЛЯ** демонтираните работни лопатки и комплектуващи изделия с оформяне на необходимите за това документи.

43. да подсигури за своя сметка транспортните разходи на специалиста/ите на **ИЗПЪЛНИТЕЛЯ** от гр.Харков, Украйна до гр.Козлодуй, България и обратно.

**Общи права и задължения на ВЪЗЛОЖИТЕЛЯ**

**Чл. 14. ВЪЗЛОЖИТЕЛЯТ има право:**

1. да изисква и да получи Услугите в уговорения срок, количество и качество;

2. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на **ИЗПЪЛНИТЕЛЯ** на изготвените от него отчети или съответна част от тях;

4. да изисква от **ИЗПЪЛНИТЕЛЯ** преработване или доработване на всеки от отчетите, в съответствие с уговореното в този Договор;

5. да не приеме някои от отчетите, в съответствие с уговореното в този Договор;

6. писмено да заявява необходимостта от представител на **ИЗПЪЛНИТЕЛЯ** на територията площадката на “АЕЦ Козлодуй” ЕАД, когато е необходимо неговото присъствие. В писмото се съобщава за какъв срок (период от време или като крайна дата) е необходимо неговото присъствие. **ВЪЗЛОЖИТЕЛЯТ** оказва необходимото съдействие на специалиста на **ИЗПЪЛНИТЕЛЯ** като му осигурява фронт за работа, съобразно съответните условия за непрекъснат или спрян производствен процес и допуск до енергоблоковете на “АЕЦ Козлодуй” ЕАД;

7. да преглежда и изпълнява препоръките на **ИЗПЪЛНИТЕЛЯ** по въпросите, определени в обема на Техническото задание относно предотвратяване повреждане на основното оборудване;

8. да осъществява контрол по изпълнението на този договор, стига да не възпрепятства работата на **ИЗПЪЛНИТЕЛЯ** и да не нарушава оперативната му самостоятелност;

9. едностранно да развали без предизвестие действието на договора, ако специалистът на **ИЗПЪЛНИТЕЛЯ** е нарушил правилата, свързани с ядрената безопасност или пропускателния режим, които са установени в “АЕЦ Козлодуй” ЕАД.

**Чл. 15. ВЪЗЛОЖИТЕЛЯТ се задължава:**

1. да приеме изпълнението за всеки отделен етап всеки, когато отговаря на договореното, по реда и при условията на този Договор;

2. да заплати на **ИЗПЪЛНИТЕЛЯ** Цената в размера, по реда и при условията, предвидени в този Договор;

3. да предостави и осигури в срок до 5 работни дни от поискване от страна на **ИЗПЪЛНИТЕЛЯ** на информация, необходима за извършването на Услугите, във вида, обема и при условията, налични в „АЕЦ Козлодуй” ЕАД, при спазване на относимите изисквания за конфиденциалност или ограничения съгласно приложимото право;

4. да пази поверителна Конфиденциалната информация, в съответствие с уговореното в този Договор;

5. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;

6. да осигури на специалиста на **ИЗПЪЛНИТЕЛЯ** здравословни и безопасни условия на труд;

7. да осигури на специалиста на **ИЗПЪЛНИТЕЛЯ** служебно помещение, оборудвано с необходимия инвентар и канцеларски материали; вътрешна и международна телефонна линия с установен лимит на месец в размер до 100 лв. с включен ДДС, размножителна техника, работно облекло, специално работно облекло за зона строг режим;

8. При отпътуване от територията на Република България на специалиста на **ИЗПЪЛНИТЕЛЯ**, **ВЪЗЛОЖИТЕЛЯТ** да запази /резервира/ самолетните билети;

9. да заплати всички разходи, свързани с паспортния режим в Република България на командирования специалист.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 16** Изпълнението на Услугите за всеки отделна дейност се документира с акт за извършената работа, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от Страните. Дейностите се отчитат с акт за извършената работа в съответствие с приложимите изисквания на от Техническото задание.

**Чл. 17** Техническите съвети се провеждат от Възложителя не по-късно от 10 (десет) работни дни след датата на предаване на отчета от **ИЗПЪЛНИТЕЛЯ**.

**Чл. 18. (1)** **ВЪЗЛОЖИТЕЛЯТ** има право:

1. да приеме изпълнението, когато отговаря на договореното;

2. да поиска преработване и/или допълване на отчетите в определен от него срок, като в такъв случай преработването и/или допълването се извършва в указан от **ВЪЗЛОЖИТЕЛЯ** срок и е изцяло за сметка на **ИЗПЪЛНИТЕЛЯ**. Когато бъдат установени несъответствия на изпълненото с уговореното или бъдат констатирани недостатъци, **ВЪЗЛОЖИТЕЛЯТ** може да откаже приемане на изпълнението до отстраняване на недостатъците, като даде подходящ срок за отстраняването им за сметка на **ИЗПЪЛНИТЕЛЯ**;

3. да откаже да приеме изпълнението при съществени отклонения от договореното в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора /резултатът от изпълнението става безполезен за **ВЪЗЛОЖИТЕЛЯ**/.

**(2)** Окончателното приемане на изпълнението на Услугите по този Договор се извършва при условие, че след въвеждане в експлоатация на реконструираната проточна част на ЦВН на турбина К-1000-60/1500-2 на 5 ЕБ, при използване на резервен ротор високо налягане бъде достигнато повишаване мощността на реакторната установка на 104%и повишаване на относителния вътрешен к.п.д. на ЦВН, доказан с изпитанията по т.6.2.2. от Техническото задание.

**САНКЦИИ ПРИ НЕИЗПЪЛНЕНИЕ**

**Чл. 19** При просрочване изпълнението на задълженията по този Договор, неизправната Страна дължи на изправната неустойка в размер на 0,5% от Цената за съответния етап за всеки ден забава, но не повече от 10% от стойността на съответния етап.

**Чл. 20** При констатирано лошо или друго неточно или частично изпълнение на отделна дейност или при отклонение от изискванията на **ВЪЗЛОЖИТЕЛЯ**, посочени в Техническото задание, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност, без да дължи допълнително възнаграждение за това.

**Чл. 21** При разваляне на Договора поради виновно неизпълнение на някоя от Страните, виновната Страна дължи неустойка в размер на 10% от Стойността на Договора.

**Чл. 22** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ПРЕКРАТЯВАНЕ НА ДОГОВОРА**

**Чл. 23** **(1)** Този Договор се прекратява:

1. с изтичане на Срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 30 дни от настъпване на невъзможността и да представи доказателства;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от **ВЪЗЛОЖИТЕЛЯ**.

**Чл. 24** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на Услугите в срок до 30 дни, считано от Датата на влизане в сила;

2. **ИЗПЪЛНИТЕЛЯТ** е прекратил изпълнението на Услугите за повече от 30 дни;

3. **ИЗПЪЛНИТЕЛЯТ** е допуснал съществено отклонение от Техническото задание и Техническото предложение.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 25 ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 26** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания;

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да предаде на **ВЪЗЛОЖИТЕЛЯ** всички отчети, изготвени от него в изпълнение на Договора до датата на прекратяването;

в) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл. 27** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

**ОБЩИ РАЗПОРЕДБИ**

Дефинирани понятия и тълкуване

**Чл. 28 (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. разпоредбите на Приложенията имат предимство пред разпоредбите на Договора

Спазване на приложими норми

**Чл. 29** При изпълнението на Договора, **ИЗПЪЛНИТЕЛЯТ** и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 30 (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“).

Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ**/съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 31 ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Авторски права

**Чл. 32 (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3) ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 7 дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

**(4) ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения

**Чл. 33** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

**Чл. 34** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 35 (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване в срок до 3 дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 36** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления и кореспонденция

**Чл. 37 (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща както следва:

**1. За ВЪЗЛОЖИТЕЛЯ:**

Адрес за кореспонденция: „АЕЦ Козлодуй”ЕАД, гр.Козлодуй, п.к. 3321

Факс: +3599776027

e-mail: commercial@npp.bg

**2. За ИЗПЪЛНИТЕЛЯ:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

**(2)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

**(3)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(4)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 5 дни от вписването ѝ в съответния регистър.

Език

**Чл. 38 (1)** Ако изпълнителят е чуждестранно лице, този Договор се сключва на български и английски/руски език. В случай на несъответствия, водещ е българският език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за **ИЗПЪЛНИТЕЛЯ** или негови представители или служители, са за сметка на **ИЗПЪЛНИТЕЛЯ**.

Приложимо право

**Чл. 39** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 40** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Срок за изпълнение

**Чл**. **41** Когато по обективни причини от производствен или друг характер, произтичащи от естеството и спецификата на основния предмет на дейност на **ВЪЗЛОЖИТЕЛЯ**, той не е в състояние да осигури условия за изпълнение на предмета договора, изпълнението спира до отпадане на съответните причини за това, като **ВЪЗЛОЖИТЕЛЯТ** може да удължи срока на договора с периода на забавата.

Управление на качеството

## Чл. 42. (1) ИЗПЪЛНИТЕЛЯТ е длъжен да изпълни възложената му дейност в съответствие с изискванията на собствената си система за управление на качеството с отчитане изискванията на ВЪЗЛОЖИТЕЛЯ.

## (2) При изискване в Техническата спецификация/Техническото задание за представяне на Програма за осигуряване на качеството (План по качеството) за изпълнение на дейността по договора и/или План за контрол на качеството, ИЗПЪЛНИТЕЛЯТ разработва документите по указания на “АЕЦ Козлодуй” ЕАД, в срока определен в Техническата спецификация/Техническото задание.

## (3) Всички документи, собственост на ИЗПЪЛНИТЕЛЯ, които са цитирани в Програмата за осигуряване на качеството (Плана по качеството), могат да бъдат изискани при необходимост от ВЪЗЛОЖИТЕЛЯ за преглед и оценка, с оглед идентифициране на методиката и/или технологията, по която ще се извършват дейности.

## (4) ИЗПЪЛНИТЕЛЯТ е длъжен своевременно да уведомява ВЪЗЛОЖИТЕЛЯ за всички настъпили структурни промени или промени в документацията на Системата за управление на Външната организация, свързани с изпълняваните дейности по договора.

## (5) Несъответствията по доставките и дейностите, предмет на договора се управляват по реда за контрол на несъответствията, определен в Техническата спецификация/Техническото задание на ВЪЗЛОЖИТЕЛЯ.

(6) Програмите за осигуряване на качеството (Плановете по качеството) и Плановете за контрол на качеството се изготвят от Изпълнителя, съгласуват се от упълномощен персонал на “АЕЦ Козлодуй” ЕАД и се разпространяват преди стартиране на дейностите по договора.

Данъци за чуждестранни изпълнители

## Чл.43 (1) Данък удържан при източника:

1. Ако **ИЗПЪЛНИТЕЛЯТ** е чуждестранно юридическо лице, доходи, които **ИЗПЪЛНИТЕЛЯТ** реализира по Договора, могат да подлежат на облагане с данък при източника, когато за тях са приложими съответните разпоредби от българското данъчно законодателство. В такъв случай **ВЪЗЛОЖИТЕЛЯТ** е задължен да начисли и удържи данъка, да го декларира и внесе от името и за сметка на **ИЗПЪЛНИТЕЛЯ**.

2. При възникване на данъчното задължение на **ИЗПЪЛНИТЕЛЯ** за доход, свързан с плащане по Договора, **ВЪЗЛОЖИТЕЛЯТ** ще удържи от плащането данъка при източника, изчислен с данъчна основа и данъчна ставка, както са определени в приложимия закон, и ще го внесе в съответната териториална дирекция на Националната агенция за приходите (ТД на НАП) в законовия срок, освен ако за **ИЗПЪЛНИТЕЛЯ** има становище на орган по приходите за наличие на основания за прилагане на СИДДО и той се освобождава от облагане на дохода. Такова удържане и внасяне на данък при източника от плащане по Договора не се счита за неизпълнение на задължението на **ВЪЗЛОЖИТЕЛЯ** да плати договорена цена по условията на Договора.

3. **ИЗПЪЛНИТЕЛЯТ** може да получи от ТД на НАП удостоверение за внесения данък при източника по подадено от него искане. **ВЪЗЛОЖИТЕЛЯТ** съдейства на **ИЗПЪЛНИТЕЛЯ** с осигуряванена необходими документи, прилагани към искането, когато са налични при него.

## (2) Прилагане на СИДДО

1. Когато между Република България и страната на **ИЗПЪЛНИТЕЛЯ** има влязла в сила Спогодба за избягване на двойното данъчно облагане (СИДДО), която предвижда данъчно облекчение за **ИЗПЪЛНИТЕЛЯ** при облагане на неговия доход в Република България, **ИЗПЪЛНИТЕЛЯТ** може да поиска прилагането на СИДДО, като след възникване на данъчното задължение за дохода удостовери основанията за това пред органа по приходите. В такъв случай **ВЪЗЛОЖИТЕЛЯТ** съдейства на **ИЗПЪЛНИТЕЛЯ** с осигуряванена необходими документи, прилагани към искането за прилагане на СИДДО, когато са налични при него или в правомощията му да ги издаде.

Обработване на лични данни

**Чл. 44.** **(1)** Страните се задължават да спазват приложимото законодателство в областта на личните данни и Регламент (ЕС) 2016/679 General Data Protection Regulation (GDРR), в качеството им администратори на лични данни.

**(2)** За целите на настоящия раздел под обработване на лични данни се разбира всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване.

**(3)**. **ИЗПЪЛНИТЕЛЯТ** гарантира качеството си на администратор на лични данни и може да обработва предоставени му от Възложителя лични данни единствено за целите на изпълнение на настоящия договор.

**(4).** В случай, че при изпълнение на договора възникне необходимост от предаване на получени лични данни в трета държава или международна организация, **ИЗПЪЛНИТЕЛЯТ** като администратор на лични данни се задължава да уведоми **ВЪЗЛОЖИТЕЛЯ**, освен ако такова предаване на данни е необходимо съгласно действащото законодателство на Европейския съюз, като във всички случаи се задължава да предприеме необходимите и достатъчни мерки за запазване на конфиденциалността на данните. В случаите, по предходното изречение **ИЗПЪЛНИТЕЛЯТ** предоставя на **ВЪЗЛОЖИТЕЛЯ** достатъчно доказателства, удостоверяващи че предоставянето на данните от обработващото ги лице става съгласно предварително документирано нареждане на администратора - изпълнител.

**(5)**. **ИЗПЪЛНИТЕЛЯТ** се задължава да предприеме всички необходими мерки, гарантиращи, че лицата, оправомощени от него за обработка на лични данни са поели ангажимент за конфиденциалност или са подчинени на законово задължение за конфиденциалност. В случаите, когато за целите на изпълнението на договора **ИЗПЪЛНИТЕЛЯТ** следва да предаде на **ВЪЗЛОЖИТЕЛЯ** лични данни, последният следва да предприеме всички необходими мерки, гарантиращи, че лицата, оправомощени от него за обработка на лични данни са поели ангажимент за конфиденциалност или са подчинени на законово задължение за конфиденциалност.

**(6).** **ИЗПЪЛНИТЕЛЯТ** се задължава да предприеме всички необходими мерки за гарантиране сигурността на обработването на предоставените лични данни, чрез прилагането на подходящи технически и организационни мерки за защита съгласно Регламент (ЕС) 2016/679 General Data Protection Regulation (GDРR).

**(7).** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** цялата информация, необходима да докаже, че е изпълнил поетите по-горе задължения и да съдейства при осъществяване на одити от страна на компетентни органи.

**(8).** Страните - администратори на лични данни се задължават да зачитат и удовлетворят правата на субектите на личните данни съгласно Регламент (ЕС) 2016/679, включително правото да искат коригиране, изтриване, ограничаване обработването на лични данни, правото на узнаване на източниците на данни, когато същите не са предоставени от субектите на личните данни, както и правото на получаване на копие от личните данни в достъпен електронен формат.

Одити, инспекции и проверки

**Чл. 45** **ИЗПЪЛНИТЕЛЯТ** поема ангажимент да допусне и окаже съдействие на упълномощени представители на **ВЪЗЛОЖИТЕЛЯ** за извършване на одит по качеството по реда на утвърдени правила на **ВЪЗЛОЖИТЕЛЯ**. Инициирането на одит може да стане по искане на **ВЪЗЛОЖИТЕЛЯ** и писмено известяване на **ИЗПЪЛНИТЕЛЯ**.

**Чл. 46 ВЪЗЛОЖИТЕЛЯТ** носи отговорност за неразпространение на информацията, станала достъпна по време на извършване на одита.

**Чл. 47** **ВЪЗЛОЖИТЕЛЯТ** има право да осъществява контрол по изпълнението на този договор, стига да не възпрепятства работата на **ИЗПЪЛНИТЕЛЯ** и да не нарушава оперативната му самостоятелност.

**Чл.** **48** **ИЗПЪЛНИТЕЛЯТ** се задължава да предостави достъп до строителни и монтажни площадки, документация и персонал на лицата, упълномощени от ВЪЗЛОЖИТЕЛЯ да изпълняват контрол и инспекции.

**Чл. 49** **ИЗПЪЛНИТЕЛЯТ** е длъжен да позволи на **ВЪЗЛОЖИТЕЛЯ** или на посочено от **ВЪЗЛОЖИТЕЛЯ** лице, да прави проверки на отчетната документация, съставена при изпълнение на договора, включително и да се правят копия на документите.

Физическа защита, сигурност и достъп до защитената зона

**Чл. 50** **ВЪЗЛОЖИТЕЛЯТ** се задължава да осигури достъп на персонал на **ИЗПЪЛНИТЕЛЯ** при изпълнението на задълженията им по настоящия договор, съгласно “Инструкция за пропускателен режим в “АЕЦ Козлодуй” ЕАД, № УС.ФЗ.ИН 015.

**Чл.** **51** **ИЗПЪЛНИТЕЛЯТ** трябва да изготви и предаде на ВЪЗЛОЖИТЕЛЯ необходимата документация за достъп на персонала по изпълнение на договора до защитената зона на “АЕЦ Козлодуй” ЕАД, съгласно инструкции №УС.ФЗ.ИН 015 и № ДБК.КД.ИН.028.

**Чл.** **52** При неизпълнение на предходния член от договора ще бъде отказан достъп на персонала на **ИЗПЪЛНИТЕЛЯ** в защитената зона на “АЕЦ Козлодуй” ЕАД.

**Чл.** **53** Когато за изпълнение на задълженията по този договор **ИЗПЪЛНИТЕЛЯТ** ще използва транспортни средства, той се задължава при въвеждането им в защитената зона на “АЕЦ Козлодуй” ЕАД да представя Протокол за извършена проверка на конкретното МПС, с изричен запис в него, че то няма да бъде пряко или косвено източник на неправомерни действия, съгласно Наредба за осигуряване на физическата защита на ядрените съоръжения, ядрения материал и радиоактивните вещества.

Протокол за извършената проверка се оформя за всяко МПС, при всеки отделен случай и се подписва от Ръководителя или упълномощено за това длъжностно лице на **ИЗПЪЛНИТЕЛЯ** и водача на транспортното средство.

**Чл.** **54** При неизпълнение на предходната точка от договора ще бъде отказан достъп на транспортните средства на **ИЗПЪЛНИТЕЛЯ** в защитената зона на “АЕЦ Козлодуй” ЕАД.

**Чл.** **55** **ИЗПЪЛНИТЕЛЯТ** се задължава да обезпечи преминаване проверка за надеждност на персонала, който ще работи на площадката на “АЕЦ Козлодуй” ЕАД, съгласно чл. чл.40, т.2 от Правилника за прилагане на Закона за Държавна агенция “Национална сигурност”.

Ядрената безопасност и радиационна защита

**Чл.** **56** За договори, които включват дейности, доставки или услуги, които имат отношение към ядрената безопасност, радиационната защита, аварийната готовност, качество и/или физическата защита, се изисква от **ИЗПЪЛНИТЕЛЯ** да представи необходимите документи за проверка от Дирекция БиК на “АЕЦ Козлодуй” ЕАД в обем и срок, съгласно инструкция №ДБК.КД.ИН.028.

**Чл.** **57** Договори, които имат отношение към ядрената безопасност, радиационната защита, аварийната готовност и/или физическата защита влизат в сила от момента на двустранното им подписване, а изпълнението на предмета на договора започва от датата на утвърждаване на Протокол за проверка на документите от Дирекция БиК на “АЕЦ Козлодуй” ЕАД. Сроковете, определени в договора, започват да се отчитат от датата на уведомяване на **ИЗПЪЛНИТЕЛЯ** за утвърдения протокол за проверка на документите.

**Чл.** **58** В случаите, когато дейността, предмет на конкретен договор с външна организация е свързана с реализацията на техническо решение, за което се изисква разрешение съгласно ЗБИЯЕ, изпълнението на дейностите по договора започва след издаване на разрешение за техническото решение от АЯР. В случай, че АЯР изиска допълнителни документи, **ИЗПЪЛНИТЕЛЯТ** е длъжен да ги представи в посочените срокове.

**Чл.** **59** Дейностите по конструкции, системи и компоненти (КСК), имащи отношение към безопасността се извършват спрямо писмени процедури, технологии и методологии.

**Чл.** **60 ИЗПЪЛНИТЕЛЯТ** се задължава да обезпечи запознаване на персонала, който ще работи на площадката на “АЕЦ Козлодуй” ЕАД, с общите изисквания за действия при авария в АЕЦ, да спазва процедурите при ликвидация на авария.

**Чл.** **61** Персоналът на **ИЗПЪЛНИТЕЛЯ** и неговите подизпълнители, включително чуждестранни фирми, които изпълняват дейности в контролираната зона (КЗ) на площадката на ”АЕЦ Козлодуй“ЕАД са длъжни да спазват изискванията на:

- “Инструкция за радиационна защита в АЕЦ Козлодуй ЕАД, ЕП-2”, № 30.ОБ.00.РБ.01;

- “Инструкция по радиационна защита в ХОГ на “АЕЦ Козлодуй”ЕАД”, № ХОГ.ИРЗ.01;

- “Инструкция по качество. Работа на външни организации при сключен договор”, № ДБК.КД.ИН.028.

**Чл.** **62** **ИЗПЪЛНИТЕЛЯТ** носи отговорност за безопасността на труда и дозовото натоварване на персонала, който командирова за работа в “АЕЦ Козлодуй” ЕАД за изпълнение на дейността по договора.

**Чл. 63** **ИЗПЪЛНИТЕЛЯТ** определя отговорно лице по радиационна защита в организацията със заповед.

**Чл.** **64** При необходимост от извършване на дейности в КЗ задължително се извършва измерване на целотелесната активност на персонала на **ИЗПЪЛНИТЕЛЯ**, включително за лица, работещи по граждански договор и представители на чуждестранни организации, преди започване и след завършване на работата по съответния договор на ВО.

**Чл.** **65** За работа в контролираната зона, **ВЪЗЛОЖИТЕЛЯТ** осигурява на **ИЗПЪЛНИТЕЛЯ** за своя сметка специално работно облекло, лични предпазни средства, дозиметричен контрол и др. съгласно изискванията на Наредба № 32 от 07.11.2005 г. за условията и реда за извършване на дозиметричен контрол на лицата, работещи с източници на йонизиращи лъчения.

**Чл.** **66** **ВЪЗЛОЖИТЕЛЯТ** информира периодично **ИЗПЪЛНИТЕЛЯ** за полученото дозово натоварване на персонала, съгласно чл. 122 ал. 3 на Наредба за радиационна защита при дейности с източници на йонизиращи лъчения. **ИЗПЪЛНИТЕЛЯТ** предоставя данни за дозовото натоварване на персонала си преди първоначалното допускане до работа.

**Чл. 67** **ВЪЗЛОЖИТЕЛЯТ**, в качеството си на експлоатиращ ядрена инсталация е отговорен за ядрена вреда, в съответствие с член II от Виенската конвенция за гражданска отговорност за ядрена вреда.

**Чл. 68** Отговорността за ядрена вреда на експлоатиращия ядрена инсталация е абсолютна съгласно Виенската конвенция за гражданска отговорност за ядрена вреда.

Отговорно лице от страна на възложителя

**Чл.** **69** Отговорно лице по изпълнението на настоящия договор от страна на **ВЪЗЛОЖИТЕЛЯ**:

Отговорно техническо лице по изпълнение на договора: …………………………………

*(име, длъжност, тел. за контакт, e-mail)*

**Чл.** **70 ВЪЗЛОЖИТЕЛЯТ** има право да смени отговорното лице по всяко време на изпълнение на договора. **ИЗПЪЛНИТЕЛЯТ** се уведомява писмено за предприетата промяна.

Отговорно лице от страна на изпълнителя

**Чл.** **71** Отговорно лице по изпълнението на настоящия договор от страна на **ИЗПЪЛНИТЕЛЯ:**

Отговорно техническо лице по изпълнение на договора: …………………………………

*(име, длъжност, тел. за контакт, e-mail)*

**Чл.** **72** **ИЗПЪЛНИТЕЛЯТ** има право да смени отговорното лице по всяко време на изпълнение на договора. **ВЪЗЛОЖИТЕЛЯТ** се уведомява писмено за предприетата промяна.

Екземпляри

**Чл. 73** Този Договор се състои от 23 страници и е изготвен и подписан в 2 еднообразни екземпляра – по един за всяка от Страните.

Приложения:

**Чл. 81** Към този Договор се прилагат и са неразделна част от него следните приложения:

Приложение № 1 - Техническо задание № 2018.35.ТО.SA.ТЗ.1548 на **ВЪЗЛОЖИТЕЛЯ**, Приложение № 2 – Работна програма и концепция, Приложение № 3 – Срок и календарен график, Приложение № 4 – Спецификация на оборудването, Приложение № 5 - Предлагана цена

**ВЪЗЛОЖИТЕЛ: ИЗПЪЛНИТЕЛ:**